Document ID: 31997D0578

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Ιουλίου 1997 με την οποία καλείται το Βασίλειο των Κάτω Χωρών να αποσύρει ορισμένες διατάξεις που αφορούν την επισήμανση από το σχέδιο κανονιστικής ρύθμισης για τα λιπαρά είδη διατροφής που προορίζονται για επάλειψη (Το κείμενο στην ολλανδική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (97/578/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 79/112/ΕΟΚ του Συμβουλίου, της 18ης Δεκεμβρίου 1978, περί προσεγγίσεως των νομοθεσιών των κρατών μελών σχετικά με την επισήμανση και παρουσίαση των ειδών διατροφής που προορίζονται για τον τελικό καταναλωτή καθώς και τη σχετική διαφήμιση (1), όπως τροποποιήθηκε τελευταία από την οδηγία 97/4/ΕΚ του Ευρωπαϊκού Κοινοβουλίου και του Συμβουλίου (2), και ιδίως τα άρθρα 16 και 17,
Εκτιμώντας:
ότι, σύμφωνα με τη διαδικασία του άρθρου 16 παράγραφος 2 της οδηγίας 79/112/ΕΟΚ, οι αρχές των Κάτω Χωρών γνωστοποίησαν στην Επιτροπή την πρόθεσή τους να εκδώσουν σχέδιο κανονιστικής ρύθμισης για τα λιπαρά είδη διατροφής που προορίζονται για επάλειψη 7
ότι στο άρθρο 3 παράγραφος 1 του εν λόγω σχεδίου προσδιορίζονται οι ελάχιστες και οι μέγιστες τιμές προσθήκης βιταμινών Α και D και ότι στην παράγραφο 2 του ίδιου άρθρου διευκρινίζεται ότι εάν τα υπόψη λιπαρά προϊόντα δεν περιέχουν τα θρεπτικά συστατικά για τα οποία γίνεται λόγος στην παράγραφο 1 ή τα περιέχουν σε διαφορετική ποσότητα, η πληροφορία αυτή θα πρέπει να αναγράφεται στη συσκευασία 7
ότι το εν λόγω σχέδιο συζητήθηκε με τα άλλα κράτη μέλη κατά τη συνεδρίαση της μόνιμης επιτροπής τροφίμων της 27ης Φεβρουαρίου 1997 7
ότι η υποχρεωτική αναγραφή μιας ακόμη ένδειξης επιπλέον εκείνων που προβλέπονται στην οδηγία 79/112/ΕΟΚ δεν κρίνεται αναγκαία για την ενημέρωση του καταναλωτή σχετικά με την ακριβή σύνθεση των υπόψη προϊόντων 7
ότι, κατόπιν αυτής της διαπίστωσης, η Επιτροπή κατέληξε στην έκδοση ενάντιας γνώμης, δυνάμει του άρθρου 16 παράγραφος 2 δεύτερο εδάφιο της οδηγίας 79/112/ΕΟΚ 7
ότι η εκ μέρους των αρμόδιων αρχών των Κάτω Χωρών μονομερής επιβολή μιας τέτοιας υποχρέωσης αποτελεί πηγή νέων φραγμών στην ελεύθερη κυκλοφορία των ειδών διατροφής 7
ότι σκόπιμο είναι συνεπώς να ζητηθεί από τις αρχές των Κάτω Χωρών να αποσύρουν την εν λόγω διάταξη επισήμανσης από το σχέδιο κανονιστικής ρύθμισης για τα λιπαρά είδη διατροφής που προορίζονται για επάλειψη 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφίμων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το Βασίλειο των Κάτω Χωρών υποχρεώνεται να αποσύρει από το σχέδιο κανονιστικής ρύθμισης για τα λιπαρά είδη διατροφής που προορίζονται για επάλειψη τις διατάξεις του άρθρου 3 παράγραφος 2, βάσει των οποίων επιβάλλεται η αναγραφή ειδικής ένδειξης στη συσκευασία των προϊόντων που δεν περιέχουν βιταμίνη Α ή D ή που τις περιέχουν σε ποσότητα διαφορετική από την προβλεπόμενη στο άρθρο 3 παράγραφος 1.
Άρθρο 2
Η παρούσα απόφαση απευθύνεται προς το Βασίλειο των Κάτω Χωρών.
Βρυξέλλες, 23 Ιουλίου 1997.

Labels: 17
0
3
18
15